**Carlsberg Srbija nagrađen za inovativnost u poslovanju**

Kategorija [Politika i društvo](http://bif.rs/category/vesti/politika-i-drustvo/) | Autor [Redakcija BIF](http://bif.rs/author/bifadmin/)

Na dodeli [priznanja Kluba privrednih novinara za kompanije i privrednike](http://bif.rs/2013/02/david-banjai-poslovni-covek-godine/) koji su obeležili prethodnu godinu, kompanija Carlsberg Srbija osvojila je nagradu u kategoriji „Inovativnost u poslovanju”.


„Jedno je kada se mi u kompaniji Carlsberg Srbija ponosimo brojem uspešnih inovacija, a potpuno je druga stvar kada zbog toga osvojimo nagradu”, podelio je svoje utiske povodom nagrade generalni direktor kompanije Carlsberg Srbija, Ralph Zigerlig.

Ove godine, najuspešnije predstavnike domaće privrede odabrao je žiri u sledećem sastavu: Slobodan Kostić, urednik privredne rubrike lista Politika (predsednik žirija); Miša Brkić, urednik Novog magazina; Mira Stevanović, urednik dodatka Biznis lista Danas; Milan Ćulibrk, pomoćnik glavnog urednika NIN-a; Goran Gmitrić, urednik informativnog programa TV PINK; Dragan Stojev, urednik u RTS-u; Gordana Divnić, novinar Tanjuga; Dragica Marinković, novinar Večernjih novosti; Nataša Ranitović, TV Prva; Zdravko Lončar, generalni direktor portala Ekapija; Gordana Radović, glavni urednik lista Poljoprivrednik; Branislav Gulan, urednik izdanja u PKS; Vesna Jovanović, urednik RTV Vojvodina; i Jasmina Nikitović, urednik Znanje imanje.